১৯৭৩ সালের ২৫ জানুয়ারি রামকৃষ্ণ সংঘের সন্ন্যাসী স্বামী রামানন্দের তত্ত্বাবধান ও পরিচালনায় বরানয়রের স্থানীয় বাসিন্দারা "বরানগর মঠ সংরক্ষণ সমিতি" গঠন করেন। এই সমিতির উদ্দেশ্য ছিল যে স্থানটিতে বরানগর মঠ অবস্থিত ছিল সেই জায়গাটি সংরক্ষণ এবং মঠটির পুনঃপ্রতিষ্ঠার প্রচেষ্টা। কালক্রমে অনেক বাড়ি, দোকান ও বস্তি গড়ে উঠেছিল সেই জায়গাটিতে। পুরনো বরানগর মঠ যেখানে ছিল সেখানকার বাগানের একটি অংশ দখল করতে সক্ষম হয় সমিতি। সেখানে সমিতির পক্ষ থেকে দাতব্য হোমিওপ্যাথি চিকিৎসাকেন্দ্র, নিকটবর্তী বস্তির দরিদ্র ছাত্রছাত্রীদের জন্য বিনামূল্যে কোচিং সেন্টার (স্বামী বিবেকানন্দ চ্যারিটেবল কোচিং সেন্টার) ইত্যাদি সমাজসেবামূলক কাজ শুরু হয়। ক্রমে সেই ধরনের কাজের পরিসর বৃদ্ধি পায়। সমিতির তরফ থেকে "গদাধর শিশু বিকাশ কেন্দ্র" নামে ছোটোদের জন্য একটি অ-প্রাতিষ্ঠানিক বিদ্যালয় চালু হয়, একটি সাধারণ গ্রন্থাগার স্থাপিত হয় এবং নিয়মিত বক্তৃতা ও ধর্মালোচনার আয়োজন করা হতে থাকে।

১৮৯৭ সালে ধ্বংসপ্রাপ্তি
১৮৮৬ সালের সেপ্টেম্বরে মঠ প্রতিষ্ঠা
রামকৃষ্ণ মঠ ও মিশনের হস্তে অর্পণ (২০০১)
বরানগর মঠ সংরক্ষণ সমিতি গঠন (১৯৭৩)